Prvé a druhé tarifné pásmo bratislavskej MHD platné do augusta 2011
**Mestská hromadná doprava v Bratislave** je najväčšia sieť mestskej dopravy na Slovensku. Je tvorená troma spôsobmi dopravy, konkrétne električkovou, trolejbusovou a autobusovou dopravou. Funguje od roku 1895, kedy bola spustená prevádzka prvej električkovej linky. Mestská hromadná doprava denne prevezie okolo 550 000 ľudí. Najrýchlejším spôsobom prepravy sú dlhodobo autobusy s priemernou rýchlosťou 19 km/h, po autobusoch nasledujú električky s priemernou rýchlosťou 14km/h a posledné sú trolejbusy s rýchlosťou 12 km/h.

Sieť bola do roku 2011 rozdelená na tri tarifné pásma. Prvé pásmo zahŕňalo centrálnu najhustejšie zaľudnenú časť mesta, ktorá sa skladá z piatich mestských častí Staré Mesto, Nové Mesto, Ružinov, Karlova Ves a Petržalka, ktorá má rozlohu okolo 125 km² a kde žije okolo 300-tisíc obyvateľov, druhé pásmo zahŕňalo zvyšných 12 mestských častí: Čunovo, Devín, Devínska Nová Ves, Dúbravka, Jarovce, Lamač, Podunajské Biskupice, Rača, Rusovce, Vajnory, Vrakuňa a Záhorská Bystrica. Tretie pásmo (pre ktoré neexistujú predplatné cestovné lístky) obsahovalo obec Chorvátsky Grob, rakúske obce Wolfsthal a Hainburg an der Donau a maďarskú obec Rajka.

Dopravu zabezpečuje mestom vlastnená akciová spoločnosť Dopravný podnik Bratislava a obsluhuje všetky obývané časti mesta Bratislava. Okrem týchto liniek DPB prevádzkuje autobusovú linku  do maďarskej obce Rajka (linka má špecifické tarifné podmienky). Od 1. septembra 2020 je premávka tejto linky dočasne zastavená.

Počiatky mestskej hromadnej dopravy v Bratislave
------------------------------------------------

Počiatky mestskej hromadnej dopravy v Bratislave sa datujú do druhej polovice 19. storočia. Mestská doprava vznikla kvôli potrebe prepravy ľudí medzi železničnými stanicami a mestom. Po Bratislave premávali drožky a fiakre – nájomné koče, ktoré boli ťahané koňmi. Jedným z prvých hromadných dopravných prostriedkov v Bratislave bol aj omnibus - voz ťahaný koňmi, s väčším počtom miest na sedenie. V roku 1873 bola konská železnica prebudovaná na parnú trakciu a vlaky už neboli vedené k Námestiu Ľudovíta Štúra. Z toho dôvodu z Námestia Ľudovíta Štúra na železničnú stanicu premávala v rokoch 1873 – 1883 konka, prezývaná aj „tramway". Konka zanikla z dôvodu presmerovania vlakov Považskej železnice na Hlavnú stanicu.

Vznik dopravného podniku
------------------------

Predstavitelia mesta sa na konci 19. storočia rozhodli pre vybudovanie koľajovej dopravy s elektrickým pohonom. Napriek pôvodným predsudkom sa výstavba povolila. Prijatý bol návrh Ing. Alexandra Wernera z roku 1893. Ing. Werner založil spoločne s Moricom Srinzlom, Alexandrom Feiglerom a Eduardom Dubským spoločnosť, neskôr sa spoločne s dodávateľskými firmami spojili a utvorili konzorcium, ktoré sa po dohode s mestom stalo realizátorom elektrickej železnice. Neskôr Ing, Werner svoju účasť preniesol na firmu Lindheim et Co. Wien. Ďalej spoločnosť predala svoj diel firme „Ganz es társa Budapest", ktorej spoločníkom sa stala Účastinná spoločnosť pre elektrické a dopravné podniky v Budapešti – „Részványtársaság villamos es kozlekedési vállalatok szamára, Budapest". V roku 1898 bola z týchto dvoch spoločníkov utvorená učastinná spoločnosť „Pozsonyi villamossági részvénytársaság", ktorá prevzala Bratislavskú mestskú elektrickú železnicu (BMEŽ) – „Pozsony Város Villamos Vasút". Spoločnosť sa v roku 1922 premenovala na BEÚS – Bratislavskú elektrickú účastinnú spoločnosť.

Cestovné lístky a tarify
------------------------

Cestovné lístky je možné zakúpiť v automatoch na zastávkach, v sieti zmluvných predajcov (prevažne stánky), v predajniach dopravného podniku, prostredníctvom elektronickej peňaženky cez označovač vo vozidle MHD, v ktorejkoľvek predajni ZSSK po celom Slovensku. Je možné zakúpiť si aj predplatený cestovný lístok. Od 17. novembra 2008 pribudla možnosť zakúpenia cestovného lístka prostredníctvom zaslania SMS správy. Od februára 2009 je možné zakúpiť si predplatený cestovný lístok cez internet. V auguste 2011 bola zrušená možnosť zakúpenia cestovného lístka na jednotlivé pásma, čím sa pásma rušia a ostáva už iba jeden typ lístka platný pre celé mesto. Zároveň už nie je potrebné kupovať si zvlášť cestovný lístok na nočné spoje. Systém mestskej dopravy je súčasťou IDS BK. Od roku 2016 pribudla možnosť kúpy eCL prostredníctvom označovača vo vozidle MHD.

Od mája 2018 je možné platobné karty používať ako električenku. Od júla 2021 je možná kúpa jednorazového cestovného lístka platobnou kartou priamo vo vozidle. Týmto dátumom boli zrušené aj 15 minútové cestovné lístky.

### Cestovné lístky

Papierové (platí pre všetky zóny v IDS BK)| Platnosť | Základný | Zľavnený |
| --- | --- | --- |
| Časová | Zónová |
| 30 minút | 2 zóny / 100+101 | 1,10 € | 0,55 € |
| 60 minút | 3 zóny | 1,60 € | 0,80 € |
| 60 minút | 4 zóny | 2,00 € | 1,00 € |
| 90 minút | 5 zón | 2,50 € | 1,25 € |
| 90 minút | 6 zón | 3,00 € | 1,50 € |
| 120 minút | 7 zón | 3,30 € | 1,65 € |
| 120 minút | 8 zón | 3,60 € | 1,80 € |
| 150 minút | 9 zón | 4,00 € | 2,00 € |
| 150 minút | 10 zón | 4,50 € | 2,25 € |
| 180 minút | bez obmedzenia | 4,90 € | 2,45 € |


Elektronické (platí pre všetky zóny v IDS BK)| Platnosť | Základný | Zľavnený |
| --- | --- | --- |
| Časová | Zónová |
| 30 minút | 2 zóny / 100+101 | 0,97 € | 0,49 € |
| 60 minút | 3 zóny | 1,41 € | 0,71 € |
| 60 minút | 4 zóny | 1,79 € | 0,90 € |
| 90 minút | 5 zón | 2,24 € | 1,12 € |
| 90 minút | 6 zón | 2,68 € | 1,34 € |
| 120 minút | 7 zón | 2,97 € | 1,49 € |
| 120 minút | 8 zón | 3,22 € | 1,61 € |
| 150 minút | 9 zón | 3,62 € | 1,81 € |
| 150 minút | 10 zón | 4,02 € | 2,01 € |
| 180 minút | bez obmedzenia | 4,42 € | 2,21 € |

SMS (platí len pre zóny 100 a 101)| Časová platnosť | Základný | Zakúpenie |
| --- | --- | --- |
| 40 minút | 1,20 € | ľubovoľný znak na číslo 1140 |
| 70 minút | 1,70 € | ľubovoľný znak na číslo 1100 |
| 24 hodín | 5,40 € | ľubovoľný znak na číslo 1124 |

### Tarify

Bratislava sa skladá z dvoch zón (tarifných pásiem) 100 a 101, v minulosti značené ako 1 a 2.

* Mestské časti v zóne 100:
	+ Karlova Ves
	+ Nové Mesto
	+ Petržalka
	+ Ružinov
	+ Staré Mesto
* Mestské časti v zóne 101:
	+ Čunovo
	+ Devín
	+ Devínska Nová Ves
	+ Dúbravka
	+ Jarovce
	+ Lamač
	+ Podunajské Biskupice
	+ Rača
	+ Rusovce
	+ Vajnory
	+ Vrakuňa
	+ Záhorská Bystrica

Vozidlový park a linky
----------------------

*Bližšie informácie v článkoch: Električková doprava v Bratislave, Trolejbusová doprava v Bratislave a Autobusová doprava v Bratislave*
Počet vozidiel a liniek (stav k 12.2023):

* Električky:
	+ 218 vozidiel
	+ 5 denných liniek
	+ 0 nočnych liniek
* Trolejbusy:
	+ 189 vozidiel
	+ 11 denných liniek
	+ 3 nočné linky (N44, N47,N72)
* Autobusy:
	+ 568 vozidiel
	+ 57 denných liniek
	+ 17 nočných liniek

Referencie
----------

1. ↑  IMHD.SK. *Prevádzkové údaje MHD v Bratislave* [online]. imhd.sk Bratislava, [cit. 2019-02-09]. Dostupné online.
2. ↑  IMHD.SK. *Prevádzkové údaje MHD v Bratislave* [online]. imhd.sk Bratislava, [cit. 2019-02-09]. Dostupné online.
3. ↑
4. ↑  KAVACKÝ, Matej. *Autobusy v Bratislave*. Bratislava : TechTrend, 2018. ISBN 978-80-972932-0-8. S. 7 - 8.
5. ↑  KRÁĽ, Milan; HABARDA, Dušan. *100 rokov mestskej hromadnej dopravy v Bratislave*. Bratislava : Perfekt, 1995. ISBN 80-8046-005-1. S. 11 - 12.
6. ↑   Bratislavská MHD plánuje od júla spustiť. *dennikn.sk* (Bratislava: N Press), 2021-06-17. Dostupné online [cit. 2021-06-28]. ISSN 1339-844X.
7. ↑   Zmeny v tarife IDS BK (od 1.7.2021). *imhd.sk* (Bratislava: mhd.sk), 2021-06-30. Dostupné online [cit. 2022-10-01].
8. 1 2   Cestovné lístky IDS BK (od 1.7.2023). *imhd.sk* (Bratislava: mhd.sk), 2023-06-26. Dostupné online [cit. 2023-07-22].
9. ↑   Cestovné lístky IDS BK (od 1.7.2023). *imhd.sk* (Bratislava: mhd.sk), 2023-06-26. Dostupné online [cit. 2023-07-22].
10. ↑   Súčasný evidenčný stav vozidiel. *imhd.sk* (Bratislava: mhd.sk). Dostupné online [cit. 2023-12-05].

Pozri aj
--------

* Električková doprava v Bratislave
* Trolejbusová doprava v Bratislave
* Autobusová doprava v Bratislave
* Zoznam električkových liniek v Bratislave
* Mestská hromadná doprava v Karlovej Vsi

Externé odkazy
--------------

* Dopravný podnik Bratislava
* Prevádzkové údaje MHD v Bratislave na imhd.sk

| * z
* d
* u
Mestská hromadná doprava na Slovensku |
| --- |
| Podľa mesta | 
* Banská Bystrica
* Bardejov
* Bratislava
* Brezno
* Čadca
* Dunajská Streda
* Galanta
* Hlohovec
* Komárno
* Košice
* Levice
* Levoča
* Lučenec
* Martin
* Nitra
* Nové Zámky
* Piešťany
* Poprad
* Rožňava
* Ružomberok
* Senec
* Senica
* Sereď
* Skalica
* Snina
* Spišská Nová Ves
* Stará Ľubovňa
* Svit
* Šahy
* Šaľa
* Štúrovo
* Šurany
* Topoľčany
* Trebišov
* Trnava
* Vráble
* Vranov nad Topľou
* Zlaté Moravce
* Zvolen
* Žiar nad Hronom
* Žilina

 |
| Železničná doprava | 
* Bratislava
* Tatranské elektrické železnice
* Trenčianska elektrická železnica
* Ľubochnianska elektrická železnica (zrušená)
* Elektrická železnica Bratislava – Viedeň (zrušená)

 |
| Rýchlodráha | 
* Bratislava (plánovaná)
* Petržalka
* Košice

 |
| Električková doprava | 
* Bratislava
* Košice

 |
| Trolejbusová doprava | 
* Banská Bystrica
* Bratislava
* Košice
* Prešov
* Žilina
* Vysoké Tatry (zrušená)

 |
| Autobusová doprava | 
* Bratislava
* Košice
* Žilina

 |
| Prevádzkovatelia | 
* *DP:* Banská Bystrica
* Bratislava
* Košice
* Martin
* Prešov
* Žilina
* *ARRIVA:* Bratislava
* Liorbus
* Michalovce
* Nitra
* Nové Zámky
* Trnava

 |
| Integrované dopravné systémy | 
* Bratislavský kraj
* Košický a Prešovský kraj
* Žilinský kraj
* Žilina – Rajec (zrušený)

 |

| * z
* d
* u
Bratislava |
| --- |
| 
* Názov
* Dejiny
	+ Obvody
* Ekonomika
* Osobnosti
* Stredné školy

 |
| Geografia | 
* Mestské časti (podľa počtu obyvateľov)
* Vrcholy
* Vodné toky
* Vodné plochy
* Nábrežia
* Námestia
* Ulice

 |
| Doprava | 
* MHD: Električková (zoznam liniek)
* Trolejbusová (zoznam liniek)
* Autobusová (zoznam liniek)
* Nočná (zoznam liniek)
* Historické linky
* Iná: Železničná (zoznam liniek)
* Letisko
* Cyklistická
* Podchody a nadchody
* Pasáže

 |
| Kultúra a zaujímavosti | 
* Bratislavský hrad
* Najvyššie budovy
* Hotely
* Kaštiele
* Kostoly
* Kúrie
* Meštianske domy
* Nákupné centrá
* Mosty
* Paláce
* Parky a záhrady
* Vily
* Fontány
* Kiná
* Nemocnice

 |
| Školy | 
* *Vysoké:* Akadémia Policajného zboru
* BISLA
* Ekonomická univerzita
* Slovenská technická univerzita
* Slovenská zdravotnícka univerzita
* Univerzita Komenského
* Vysoká škola ekonómie a manažmentu verejnej správy
* Vysoká škola múzických umení
* Vysoká škola výtvarných umení

* *Stredné:* Zoznam stredných škôl v Bratislave
* *Základné:* Kategória:Základné školy

 |


|  |  |
| --- | --- |
| Portal | Bratislavský portál |